**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Čítacie zariadenia pre revízorov“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: PhDr. Kristína Juhászová

 Telefón: (+ 421) (2) 5950 14 28

 E-mail: juhaszova.kristina@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Okresného súdu Bratislava I, Oddiel: Sa, Vložka č. 607/B.

1. **Označenie zákazky:** CP 12/2023
2. **Druh zákazky:** tovary
3. **Predpokladaná hodnota zákazky:** 60 000,00€ bez DPH
4. **CPV kód**: 30123100-8 Stroje na overenie platnosti lístkov
5. **Opis predmetu zákazky**

Predmetom zákazky je dodanie čítacích zariadení pre revízorov v počte 55ks. Bližšia špecifikácia je uvedená v prílohách tejto Výzvy.

1. **Miesto dodania predmetu zákazky:** Dopravný podnik Bratislava, a. s.,
2. **Lehota viazanosti cenovej ponuky:** do 31.12.2023
3. **Lehota, miesto a spôsob predkladania ponúk: do 28.04.2023 do 11:00 hod.**

Ponuky je potrebné predkladať elektronicky, a to prostredníctvom IS JOSEPHINE: (link)

<https://josephine.proebiz.com/sk/tender//summary>

1. **Typ zmluvy/objednávky:** Kúpna zmluva
2. **Trvanie zmluvy:** Zmluva sa uzatvára na dobu určitú, a to do dňa splnenia všetkých záväzkov Zmluvných strán vyplývajúcich zo Zmluvy.
3. **Lehota dodania:** do 90 dní od vystavenia objednávky
4. **Jazyk ponuky:** Ponuky sa predkladajú v slovenskom alebo českom jazyku.
5. **Kritéria na vyhodnotenie ponúk**

Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.

1. **Spôsob predloženia ponuky:**

# Cena musí zahŕňať všetky náklady spojené s požadovaným predmetom zákazky. V predloženej cenovej ponuke sa vezme do úvahy všetko, čo je nevyhnutné na úplné a riadne plnenie zmluvy, pričom do ceny budú zahrnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenie podľa prílohy č. 3 tejto Výzvy.

1. **Podmienky účasti:**
* Uchádzač je oprávnený dodávať tovar/poskytovať službu/realizovať stavebné práce.
1. **Elektronická aukcia:** nie
2. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1. Opis predmetu zákazky
2. Návrh uchádzača na plnenie kritérií
3. Čestné vyhlásenie uchádzača
4. Kúpna zmluva

V Bratislave dňa 18.04.2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

Ing. Vladimír Pokojný

vedúci oddelenia verejného obstarávania

**Príloha č. 1**

**Opis predmetu zákazky**

Kupujúci má záujem o poskytnutie služieb súvisiacich s bezporuchovým prevádzkovaním funkčných revízorských čítačiek, údržbou, podporou a rozvojom aplikácií, ako aj ďalších služieb, ktoré umožnia:

* kontrolu tarifného vybavenia cestujúcich, pričom API rozhranie, špecifikáciu rozhrania alebo internetové linky /odkazy/ na jednotlivé služby poskytne dodávateľovi Objednávateľská organizácia;
* zápis predplatných cestovných lístkov (ďalej len „PCL“) a kreditu elektronickej peňaženky (ďalej len „EP“) na bezkontaktné čipové karty (ďalej len „BČK“);
* automatizovaný prenos dát medzi revízorskými čítačkami a systémami Objednávateľskej organizácie a/alebo tretích strán vo vopred dohodnutom formáte a rozsahu (špecifikácia v prílohe);

# Definície základných pojmov

**Pod pojmom „Revízorská čítačka“** sa rozumie prenosné zariadenie s LTE modulom, POS terminálom a prenosnou tlačiarňou potvrdení o platbe bezdrôtovo spojenou s týmto zariadením. Jednotlivé časti sú napájané integrovanými batériami. Zariadenie ďalej obsahuje software, ktorý poskytuje povereným osobám komunikačné rozhranie potrebné na výkon kontroly tarifného vybavenia cestujúcich vo vozidlách. Zodpovedá za korektné vyhodnocovanie platnosti cestovného dokladu.

**Pod pojmom „SAM“** sa rozumie bezpečnostný modul slúžiaci na de/šifrovanie komunikácie medzi BČK alebo virtuálnou dopravnou kartou (ďalej len „VDK“) a zariadeniami, ktoré s BČK, VDK komunikujú.

**Pod pojmom „POS terminál“** sa rozumie platobný terminál slúžiaci na sprostredkovanie komunikácie medzi bezkontaktnou platobnou kartou (ďalej len „BPK“), revízorskou čítačkou a bankovým systémom, ktorý využíva Kupujúci.

**Poskytnutím služieb** sa rozumie:

* zaistenie dodania a inštalácie revízorských čítačiek vrátane integrovaných POS terminálov a SAM modulov;
* vykonávanie aktualizácií a úprav softvéru a hardvéru v revízorských čítačkách vrátane aktualizácií SAM a POS terminálov:
	+ v závislosti od zmien legislatívy dotýkajúcich sa kontroly tarifného vybavenia;
	+ v závislosti od zmien štandardov prepravných aplikácií IDS BK;
	+ v závislosti od zmien mandátnych pravidiel a požiadaviek kartových asociácií MasterCard a VISA;
	+ dodržiavanie štandardu PCIDSS (Payment Card Industry Data Security Standard) – citlivé údaje o bankovej karte nie sú nikdy sprístupnené dopravcom v otvorenej podobe;
* aktualizácie sa distribuujú do koncových zariadení automatizovane, hromadne a na diaľku;
* nakladanie s citlivými údajmi o zákazníkoch,  BČK, VDK a BPK:
	+ šifrovanie, HSM šifrovací systém;
	+ ročné bezpečnostné audity;
	+ ochrana osobných údajov;
	+ pre časti aplikácií, ktoré súvisia so spracovaním platobných kariet pravidelné polročné aplikovanie povinných úprav;
* autorizácia a tokenizácia BPK;
* poskytnutie plnej súčinnosti pri odstraňovaní porúch a pri riešení reklamácií súvisiacich s revízorskými čítačkami;
* integrácia revízorských čítačiek so systémami a/alebo zariadeniami Objednávateľskej organizácie a/alebo tretích strán:
	+ integrácia revízorských čítačiek s tokenizačnou bránou Kupujúceho za účelom tokenizácie BPK;
	+ revízorské čítačky umožnia a Predávajúci poskytne súčinnosť pri budúcej integrácii a rozvoji aplikácií slúžiacich na kontrolu tarifného vybavenia podľa požiadaviek a Kupujúceho.
* poskytnutie kompletnej prevádzkovej a technickej dokumentácie k revízorským čítačkám vrátane príslušnej aplikácie/aplikácií na kontrolu tarifného vybavenia;
* poskytovanie konzultácií k revízorským čítačkám;
* poskytnutie školenia pracovníkov Kupujúceho na prácu s revízorskými čítačkami.

**Súčasťou služby je ďalej zabezpečenie funkcie revízorských čítačiek:**

* kontrola tarifného vybavenia cestujúcich v zmysle štandardov IDS BK platných ku dňu podpísania zmluvy:
	+ PCL zakúpené na BČK, VDK;
	+ jednorazové elektronické cestovné lístky (ďalej len „eCL“) na BČK, VDK zakúpené z kreditu EP v kombinovaných označovačoch cestovných lístkov (ďalej len „KOCL“) vo vozidlách;
	+ lístky zakúpené cez mobilnú aplikáciu IDS BK;
	+ TAPy uskutočnené prostredníctvom BPK v danom vozidle;
* kontrola tarifného vybavenia cestujúcich nespadajúceho pod štandardy IDS BK:
	+ PCL zakúpené na registrovanej BPK;
	+ SMS lístky;
* zápis PCL, kreditu EP a elektronických korekcií do BČK, pričom pod elektronickými korekciami sa rozumie zmena údajov v BČK ako napríklad zmena platnosti BČK, či zmena platnosti zľavy na BČK;
* prenos všetkých nevyhnutných dát medzi revízorskou čítačkou zariadeniami a/alebo systémami Objednávateľskej organizácie a/alebo tretích strán.

**Súčasťou služby je ďalej zabezpečenie funkcie POS terminálov:**

* autorizácia BPK;
* tokenizácia BPK;
* prenos všetkých nevyhnutných dát medzi POS, bankovým prostredím a revízorskou čítačkou;
* akceptácia BPK podľa štandardov Visa a MasterCard;
* pravidelná aktualizácia POS za účelom zachovania mandátnych pravidiel MasterCard a Visa;

**SLA**

Predávajúci sa zaväzuje poskytovať služby definované v zmluve v maximálnej možnej kvalite a spoľahlivosti s ohľadom na potreby Kupujúceho. Z prípadných chýb a nedostatkov spôsobených vinou Predávajúceho vyplynú sankcie. Uhradením sankcie nezaniká právo Objednávateľskej organizácie na náhradu škody.

**Predávajúci sa zaväzuje zabezpečiť Kupujúcemu:**

* prevádzku revízorských čítačiek v plnom rozsahu;
* kompatibilitu revízorských čítačiek s príslušnými štandardmi IDS BK na prácu s BČK, VDK a v prípade potreby vykonanie potrebných zmien a úprav na zachovanie kompatibility;
* kompatibilitu revízorských čítačiek s príslušnými štandardmi na prácu s BPK a v prípade potreby vykonanie potrebných zmien a úprav na zachovanie kompatibility;
* vykonávanie úprav softwaru vyplývajúcich z legislatívnych zmien, ovplyvnených predovšetkým zmenou zákona č. 122/2013 Z. z. o ochrane osobných údajov v znení neskorších predpisov, zákona č. 510/2002 Z. z. o platobnom styku v znení neskorších predpisov;
* vykonávanie bežných softwarových úprav a podporu podľa požiadaviek Kupujúceho napr. úprava taríf, cenníka a pod.;
* dodávku, inštaláciu, servis, údržbu a prevádzku revízorských čítačiek;
* dodávku, inštaláciu, servis, údržbu a prevádzku SAM v revízorských čítačkách;
* aktualizácie SAM, pričom dve aktualizácie v rozmedzí jedného kalendárneho roka sú zahrnuté v paušálnej cene uhrádzanej za prevádzku revízorských čítačiek;
* dodávku, inštaláciu, servis, údržbu a prevádzku POS terminálov v uvedenom rozsahu, vrátane uskutočňovania potrebných bezpečnostných aktualizácií firmware, v súlade s mandátmi kartových asociácií MasterCard a Visa;
* plnú súčinnosť pri integrácií revízorských čítačiek so systémami Kupujúceho a/alebo tretích strán podľa požiadaviek Kupujúceho;
* elektronický ticketingový systém (helpdesk) slúžiaci na evidenciu a monitoring požiadaviek Kupujúceho týkajúcich sa revízorských čítačiek;
* konzultačné činnosti k revízorským čítačkám na základe žiadosti Kupujúceho;
* zaškolenie pracovníkov Kupujúceho na prácu s revízorskými čítačkami a príslušným softvérovým vybavením;
* projektovú,  prevádzkovú a technickú dokumentáciu k revízorským čítačkám;
* podporu pri riešení reklamácií;
* podporu pri riešení nekonzistentnosti dát medzi revízorskými čítačkami a systémami Kupujúceho a/alebo tretích strán

 **Použitie bezkontaktnej platobnej karty na evidenciu jázd a úhradu cestovného v mestskej hromadnej doprave**

|  |  |
| --- | --- |
| **Skratky Skratka**  | **Vysvetlenie**  |
| BPK  | Bezkontaktná platobná karta  |
| IDS BK  | Integrovaný dopravný systém v Bratislavskom kraji  |
| KOCL  | Kombinovaný označovač cestovných lístkov  |
| JCL  | jednorazový cestovný lístok  |
| JCL EMV  | Jednorazový cestovný lístok Europay, Mastercard, Visa  |
| PP IDS BK  | Prepravný poriadok Integrovaného dopravného systému v Bratislavskom kraji  |

 **Pojmy**

* + - 1. Bezkontaktná platobná karta (ďalej len BPK) - Za BPK sa pre účely tejto Zmluvy, pokiaľ nie je výslovne uvedené inak, považujú platobné karty spĺňajúce štandardy kartových asociácií Mastercard a Visa na využitie bezkontaktnej platobnej karty v hromadnej doprave a okrem iného umožňujúce realizovať offline bezkontaktné transakcie. Pri splnení vyššie uvedených podmienok sa za BPK považujú aj virtuálne platobné karty a nosiče s nimi spojené, napríklad SMART zariadenia ako mobilné telefóny, hodinky a iné zariadenia umožňujúce NFC platby, .
			2. Kombinovaný označovač cestovných lístkov (ďalej len “KOCL”) – pre účely tohoto dokumentu za KOCL považujeme označovač cestovných lístkov vybavený aplikáciou na uskutočňovanie TAPov a platobným terminálom. KOCL je označený symbolom bezkontaktnej platby .
			3. TAP - TAPom sa pre účely tohoto dokumentu rozumie priloženie BPK ku KOCL vo vozidle MHD za účelom zaevidovania jazdy v danom dopravnom prostriedku.

 **Výpočet výšky cestovného za kalendárny deň**

* TAP vzniká v KOCL po priložení BPK. Ide o záznam, kedy a v ktorom spoji, bola zaevidovaná jazda.
	1. • Vyhodnotenie TAPov:
		+ - * Prvý TAP v danom dni je vždy platený.
	+ Denný limit na počet platených TAPov za jeden kalendárny deň sú štyri TAPy. Všetky TAPy uskutočnené v danom dni po dosiahnutí denného limitu sú neplatené.
	+ Po platenom TAPe môže nasledovať maximálne jeden prestupný TAP. Za prestupný TAP je považovaný TAP uskutočnený v inom vozidle než bol predchádzajúci platený TAP, a to v čase do 45 minút od predchádzajúceho plateného TAPu. Prestupný TAP je neplatený a do výslednej sumy sa nezapočítava.
	+ Ak od predchádzajúceho plateného TAPu uplynulo viac ako 45 minút alebo už bol uskutočnený prestupný TAP a neprišlo ešte k dosiahnutiu denného limitu, je nasledujúci TAP platený.
	+ V prípade, že je v tom istom vozidle uskutočnených viacero TAPov v intervale 60 minút od prvého TAPu v danom vozidle, sú tieto ďalšie TAPy vyhodnotené ako nepotrebné a do zoznamu evidovaných TAPov sa nezaznamenávajú. Z tohoto ďalej vyplýva
* Vyššie uvedené nepotrebné TAPy sa nezapočítavajú do výslednej sumy
* Vyššie uvedené nepotrebné TAPy nepripravujú cetujúceho o možnosť prestupného TAPu
* Vyššie uvedené nepotrebné TAPy nemajú vplyv na 45 minútové časové okno umožnujúce bezplatný prestup, keďže toto začína plynúť od posledného plateného TAPu.
* Po polnoci dochádza k spracovaniu TAPov za predchádzajúci deň a podľa vyššie uvedených pravidiel
* Ku každému platenému TAPu je následne vytvorený JCL EMV spoplatnený v zmysle aktuálne platného. cenníka
* Výsledná výška cestovného za jeden kalendárny deň je potom suma za všetky JCL EMV na jednej BPK.
* Cestovné na jednu BPK je za kalendárny deň ohraničené denným limitom v zmysle aktuálne platného cenníka. Cena sa v dennej uzávierke vypočítava pre každú BPK osobitne a každá použitá BPK má samostatný denný limit. Ak má byť denný limit vypočítaný korektne, je potrebné počas jedného dňa používať na cestovanie stále tú istú BPK. V prípade, že zákazník využije v priebehu dňa rôzne BPK, bude každá zúčtovaná samostatne a uhradené sumy tak môžu v súčte prekročiť denný limit pre jednu BPK. BPK a SMART zariadenie sa v tomto prípade považujú za dve rôzne karty.
* Denný limit z predchádzajúceho bodu sa vzťahuje len na jazdy evidované formou TAPu. Žiadne iné náklady spojené s cestovaním (napr. papierové JCL, SMS lístky), nie je možné začleniť do výpočtu, či denného limitu platby prostredníctvom TAPovania.

**Úhrada**

* Výsledná suma bude následne stiahnutá z účtu prislúchajúcemu k BPK použitej pri TAPovaní. Pri použití kariet vydaných v zahraničí si vydavateľ karty môže účtovať poplatky za medzinárodnú transakciu.
	1. • Dodatočné účtovanie oneskorených TAPov
	+ o V prípade, že údaje o jazde budú do systému spracúvajúceho platby dodané oneskorene (napríklad z dôvodu poruchy KOCL alebo výpadku služby operátora zabezpečujúceho prenos údajov z KOCL do systému), t. j. po ukončení dennej uzávierky, bude opakovane prepočítané cestovné za deň, z ktorého oneskorené údaje pochádzajú. Ak výsledná suma po novom prepočte bude vyššia, ako suma, ktorú už na základe pôvodného výpočtu zákazník uhradil, bude tento rozdiel zákazníkovi doúčtovaný v deň spracovania oneskorenej transakcie.
	+ V zmysle predchádzajúceho bodu môže nastať situácia, keď je v dennom zúčtovaní zákazníkovi naúčtovaná vyššia suma, ako je výška denného limitu. Denný limit sa týka cestovného za jeden konkrétny kalendárny deň, nie však výšky platby, ktorá je v jednom dni uhradená.

**Rezervácia finančných prostriedkov**

* Pri priložení karty k označovaču dochádza k overeniu karty v banke, ktorého súčasťou je aj proces autorizácie karty. Pri autorizácií karty sa overuje aj dostatok prostriedkov na karte a v závislosti od kartovej asociácie, ktorá kartu vydala, dochádza k rezervácií určitej sumy pre potreby uhradenia cestovného.
* Výška rezervovanej sumy je určená príslušnou kartovou asociáciou a nie je predmetom rozhodnutia DPB. Výška rezervovanej sumy pre jednotlivé typy kariet je nasledovná
	+ Visa - 0,00 EUR
	+ MasterCard - 1,00 EUR
	+ Maestro - 4,00 EUR
* V prípade, že v dennom zúčtovaní presahuje výška rezervovaných prostriedkov výslednú sumu na úhradu, prevyšujúce rezervované prostriedky sú bankou uvoľnené.

 **Popis fungovania Virtuálnej dopravnej karty**

|  |  |
| --- | --- |
| **Použité skratky Skratka**  | **Popis**  |
| **BČK**  | Bezkontaktná čipová karta  |
| **BID**  | Bratislavská integrovaná doprava, a. s.  |
| **eCL**  | Jednorazový elektronický cestovný lístok  |
| **EP**  | Elektronická peňaženka  |
| **IDS BK**  | Integrovaný dopravný systém v Bratislavskom kraji  |
| **KOCL**  | Kombinovaný označovač cestovných lístkov  |
| **PCL**  | Predplatný cestovný lístok  |
| **VDK**  | Virtuálna dopravná karta  |

 Technické riešenie systému Virtuálnej dopravnej karty (ďalej len „VDK“) v zariadeniach vybavených NFC technológiou ako alternatívy k použitiu existujúcej plastovej bezkontaktnej čipovej karty (ďalej len „BČK“).

VDK predstavuje plnohodnotnú náhradu existujúcej BČK, tzn. môže byť použitá ako nosič kreditu elektronickej peňaženky (ďalej len „EP“) predplatného cestovného lístka (ďalej len „PCL“) a elektronického cestovného lístka zakúpeného z kreditu EP (ďalej len „eCL“).

VDK má cestujúci uloženú bezpečne vo svojom mobilnom zariadení :

* je potrebné vytvoriť žiadosť o vydanie VDK a jej uloženie do mobilu
* mobilné zariadenie cestujúceho umožňuje zobraziť údaje o VDK: type VDK, platnosti VDK,

platnosti zľavy, výške kreditu v EP a/alebo platnosti PCL, eCL

* poskytuje držiteľovi VDK prehľad o transakciách na VDK,
* umožňuje dobitie kreditu EP a zakúpenie PCL, eCL.

**Aktivácia VDK**

Riešenie umožňuje aktiváciu úplne novej VDK, alebo virtualizovanie existujúcej BČK.

Kupujúci sa stáva emitentom VDK.

**Vydanie novej VDK**

Zakúpenie novej VDK môže cestujúci realizovať v e-shope Kupujúceho alebo v aplikácii v mobile, ktorý spĺňa všetky požiadavky pre virtualizáciu.

Objednávka novej VDK obsahuje rovnaký formulár ako objednávka novej BČK s rozdielom, že nie je požadovaný spôsob doručenia karty. Taktiež zoznam dokumentov, ktoré sú pre jednotlivé typy kariet požadované, sú rovnaké ako pri kúpe BČK a určuje ich Kupujúci.

VDK je po zaplatení objednávky (poplatku za vydanie) ihneď pripravená na uloženie do mobilu, ktorý je podporovaný pre použitie VDK.

**Virtualizácia existujúcej BČK**

Virtualizáciu existujúcej BČK môže cestujúci realizovať len v mobile, ktorý spĺňa všetky požiadavky pre virtualizáciu. V tomto prípade cestujúci nemusí prikladať požadované dokumenty pre uznanie zľavy, vytvorí sa mu VDK rovnakého typu a s rovnakým typom zľavy ako má pôvodná BČK. Ku VDK bude cestujúci prikladať svoju fotku a fotku svojej BČK, aby obsluha spracovávajúca žiadanky na VDK mohla skontrolovať, že ide o tú istú osobu.

V prípade virtualizácie existujúcej BČK pôvodná BČK stráca platnosť.

**Schvaľovanie vydania VDK**

Všetky žiadosti o vydanie VDK, vrátane dokumentov potvrdzujúcich totožnosť žiadateľa a dokumentov potrebných pre priznanie tarifnej zľavy, sú zasielané do BackOffice, časť Personalizácia.

Kupujúci priebežne vykonáva dodatočnú kontrolu žiadaniek na VDK cez personalizáciu dopravných kariet (žiadanky). V prípade, že držiteľ VDK nesplní podmienky ani po urgencii Kupujúceho, môže táto VDK zablokovať.

Prípady, kedy bude potrebné opätovné schvaľovanie VDK:

* Ku VDK bola dodatočne priradená fotka držiteľa VDK, obsluha schváli, že fotka spĺňa potrebné atribúty.
* Pri prolongácii VDK na ďalšie obdobie spolu s prolongáciou zľavy bude potrebné schvaľovať dokumenty preukazujúce nárok na zľavu. V rámci procesu schvaľovania môže obsluha upraviť platnosť zľavy v súlade s predloženými dokumentmi.
* Pri zmene údajov
	+ VDK môže byť zmenené: o priezvisko
	+ zmena typu VDK na základe dokumentov pre nárok na zľavu

**Uloženie VDK do telefónu**

Držiteľ VDK si cez mobilnú aplikáciu kliknutím na link z potvrdzujúceho emailu uloží VDK do mobilu.

Bez uloženia VDK do mobilu prostredníctvom aplikácie Google Pay nie je možné VDK použiť na úhradu cestovného. V momente uloženia je VDK použiteľná

**Príloha č. 2**

**Návrh uchádzača na plnenie kritérií**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

|  |  |  |  |
| --- | --- | --- | --- |
| **Názov predmetu zákazky:** | **Cena v EUR bez DPH:** | **DPH:** | **Cena v EUR s DPH:** |
| Celková cena za celý predmet zákazky v EUR  |  | 20 % |  |

\* neplatiteľ DPH uvedie cenu bez DPH

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2023

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

**Príloha č. 3**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Čítacie zariadenia pre revízorov“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [§ 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO.
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

**Príloha č. 4**

**Kúpna zmluva**

Kúpna zmluva tovaru tvorí samostatnú prílohu tejto Výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)